গাজা গণহত্যা

**গাজা গণহত্যা** হলো গাজা যুদ্ধে ইসরায়েল কর্তৃক গাজা উপত্যকার ফিলিস্তিনি জনগণের ওপর পরিচালিত চলমান, ইচ্ছাকৃত এবং পদ্ধতিগত ধ্বংসযজ্ঞ। এই গণহত্যামূলক কর্মকাণ্ডের মধ্যে অন্তর্ভুক্ত রয়েছে গণহারে হত্যা, অনাহারে রাখা, গুরুতর শারীরিক ও মানসিক ক্ষতিসাধন এবং জন্ম প্রতিরোধ করা। অন্যান্য কর্মকাণ্ডের মধ্যে রয়েছে অবরোধ আরোপ, বেসামরিক অবকাঠামো ও স্বাস্থ্যসেবা কেন্দ্র ধ্বংস করা, স্বাস্থ্যকর্মী ও সাহায্যপ্রার্থীদের হত্যা, ব্যাপকহারে জোরপূর্বক বাস্তুচ্যুতি ঘটানো, যৌন সহিংসতা চালানো এবং শিক্ষাগত, ধর্মীয় ও সাংস্কৃতিক স্থানসমূহ ধ্বংস করা। এই গণহত্যাকে জাতিসংঘের একটি বিশেষ কমিটি ও তদন্ত কমিশন, ইন্টারন্যাশনাল অ্যাসোসিয়েশন অব জেনোসাইড স্কলারস, একাধিক মানবাধিকার সংস্থা এবং গণহত্যা অধ্যয়ন ও আন্তর্জাতিক আইনের অসংখ্য পণ্ডিতসহ অন্যান্য বিশেষজ্ঞরা স্বীকৃতি দিয়েছে।

গাজার ধ্বংসপ্রাপ্ত ভবনগুলোর ধ্বংসাবশেষের নিচে আরও হাজার হাজার মৃতদেহ থাকার আশঙ্কা করা হচ্ছে। ২০২৪ সালের জুন মাস পর্যন্ত, গাজায় ৫০০-রও বেশি স্বাস্থ্যকর্মী নিহত হয়েছেন। ২০২৪ সালের আগস্ট মাস পর্যন্ত, গাজার ৩৬টি হাসপাতালের মধ্যে মাত্র ১৭টি আংশিকভাবে কার্যকর ছিল; এলাকার ৮৪% স্বাস্থ্যকেন্দ্র ধ্বংস হয়েছে বা ক্ষতিগ্রস্ত হয়েছে। একটি আরোপিত ইসরায়েলি অবরোধ গাজা উপত্যকায় অনাহার এবং দুর্ভিক্ষের হুমকি ব্যাপকভাবে বাড়িয়ে তুলেছে, যেখানে ইসরায়েলি বাহিনী মানবিক সরবরাহে বাধা দিয়েছে বা কনভয়গুলিকে আক্রমণ করেছে। সংঘাতের শুরুর দিকে, ইসরায়েল গাজার জল ও বিদ্যুৎ সরবরাহ বন্ধ করে দেয়। এছাড়াও, ইসরায়েল সাংস্কৃতিকভাবে গুরুত্বপূর্ণ অসংখ্য ভবন ধ্বংস করেছে, যার মধ্যে রয়েছে ১৩টি গ্রন্থাগার যেখানে হাজার হাজার বই ছিল, গাজার ১২টি বিশ্ববিদ্যালয় এবং ৮০% স্কুল, বেশ কয়েকটি মসজিদ, তিনটি গির্জা, এবং দুটি জাদুঘর।

বিভিন্ন পর্যবেক্ষক, যার মধ্যে জাতিসংঘের বিশেষ র‍্যাপোর্টার ফ্রান্সেসকা আলবানেসও অন্তর্ভুক্ত, উল্লেখ করেছেন যে ইসরায়েলের উচ্চপদস্থ কর্মকর্তাদের বিবৃতিতে গাজার জনগণকে "সম্পূর্ণ বা আংশিকভাবে ধ্বংস করার" ইঙ্গিত থাকতে পারে, যা গণহত্যার আইনি শর্ত পূরণের জন্য প্রয়োজনীয়। বেশিরভাগ মার্কিন যুক্তরাষ্ট্রভিত্তিক মধ্যপ্রাচ্য বিশেষজ্ঞরা বিশ্বাস করেন যে গাজায় ইসরায়েলের কার্যক্রম সেখানে বসবাসকে ফিলিস্তিনিদের জন্য অযোগ্য করে তোলার উদ্দেশ্যে পরিচালিত হচ্ছে, এবং তাদের ৭৫% মনে করেন যে গাজায় ইসরায়েলের কর্মকাণ্ড হয় "গণহত্যার সমতুল্য বড় যুদ্ধাপরাধ" বা সরাসরি গণহত্যা।

দক্ষিণ আফ্রিকা সরকার আন্তর্জাতিক বিচার আদালতে (ICJ) **South Africa v. Israel** নামে একটি মামলা দায়ের করেছে, যেখানে ইসরায়েলের বিরুদ্ধে গণহত্যা কনভেনশন লঙ্ঘনের অভিযোগ তোলা হয়েছে। প্রাথমিক এক রায়ে, ICJ সিদ্ধান্ত দেয় যে দক্ষিণ আফ্রিকা এই মামলা করার অধিকার রাখে, এবং ফিলিস্তিনিদের "গণহত্যা থেকে সুরক্ষিত থাকার যুক্তিসঙ্গত অধিকার" রয়েছে, যা অপূরণীয় ক্ষতির প্রকৃত ঝুঁকির মুখোমুখি। আদালত ইসরায়েলকে গণহত্যা কনভেনশনের অধীনে তার বাধ্যবাধকতা পালন করার নির্দেশ দেয়, যার মধ্যে রয়েছে গণহত্যার কর্মকাণ্ড প্রতিরোধ করা, গণহত্যায় প্ররোচনা বন্ধ করা, এবং গাজায় মৌলিক মানবিক সেবাগুলোর প্রবেশ নিশ্চিত করা। পরে, আদালত ইসরায়েলকে গাজায় মানবিক সহায়তা বাড়ানোর এবং রাফাহ আক্রমণের সময় গণহত্যামূলক কর্মকাণ্ড প্রতিরোধ করার আদেশ দেয়। ইসরায়েলি সরকার দক্ষিণ আফ্রিকার অভিযোগ প্রত্যাখ্যান করে এবং আদালতকে ইহুদি-বিরোধী হিসেবে অভিযুক্ত করে।

## পটভূমি

২০২৩ সালের ৭ অক্টোবর হামাস গাজা থেকে ইসরায়েলে আক্রমণ চালায়, যার ফলে অন্তত ১,১৩৯ জনের মৃত্যু ঘটে, যাদের মধ্যে অধিকাংশই ছিল সাধারণ নাগরিক। ইসরায়েল ২৭ অক্টোবর গাজা উপত্যকায় অত্যন্ত ধ্বংসাত্মক বোমাবর্ষণ ও সামরিক আক্রমণের মাধ্যমে প্রতিক্রিয়া জানায়। এর আগে, ৭ অক্টোবরের হামলার পর কিছু বিশেষজ্ঞ ফিলিস্তিনিদের বিরুদ্ধে ইসরায়েলের কর্মকাণ্ডকে গণহত্যা হিসেবে বর্ণনা করেন। ইসরায়েলের এই সামরিক অভিযানের ফলে দক্ষিণ আফ্রিকা ও অন্যান্য গণহত্যা বিরোধী সমর্থকরা গাজায় ইসরায়েলের কার্যক্রমকে গণহত্যামূলক বলে আখ্যায়িত করেছেন।
### গণহত্যার আইনগত সংজ্ঞা
১৯৪৮ সালের গণহত্যা কনভেনশনে গণহত্যাকে পাঁচটি কাজের যে কোনো একটি হিসেবে সংজ্ঞায়িত করা হয়েছে, " যা সম্পূর্ণ বা আংশিকভাবে কোনো জাতীয়, জাতিগত, বর্ণগত বা ধর্মীয় গোষ্ঠীকে ধ্বংস করার উদ্দেশ্যে করা হয়।" এই অপরাধগুলোর মধ্যে রয়েছে গোষ্ঠীর সদস্যদের হত্যা করা, তাদের শরীরে গুরুতর আঘাত বা মানসিক যন্ত্রণা দেওয়া, গোষ্ঠীকে ধ্বংস করার উদ্দেশ্যে তাদের জীবনযাত্রার পরিবেশ নষ্ট করা, জন্ম প্রতিরোধ করা এবং শিশুদের জোর করে গোষ্ঠীর বাইরে নিয়ে যাওয়া। গণহত্যা একটি বিশেষ উদ্দেশ্যে করা অপরাধ। এই অপরাধে কোনো নির্দিষ্ট জাতি, ধর্ম বা গোষ্ঠীর লোকদেরকে ইচ্ছাকৃতভাবে হত্যা করা হয়। এখানে নির্যাতিতদেরকে তাদের বাস্তব বা ধারণা করা কোনো নির্দিষ্ট গোষ্ঠীর সদস্য হওয়ার কারণে লক্ষ্য করা হয়। ১৯৪৮ সালের আইনগত সংজ্ঞা অনুসারে স্বীকৃত জাতিগত নিধনগুলি, যা আন্তর্জাতিক যুদ্ধাপরাধ ট্রাইব্যুনালগুলিতে বিচারের দিকে নিয়ে যায়, সেগুলি হল কম্বোডিয়ার গণহত্যা, রুয়ান্ডার গণহত্যা এবং স্রেব্রেনিকা হত্যাকাণ্ড।

প্রযোজ্য আইনে নির্দিষ্ট সংখ্যক ভুক্তভোগীর প্রয়োজন হয় না।

### গণহত্যার অন্যান্য সংজ্ঞা
রাফায়েল লেমকিনের প্রাথমিকভাবে প্রস্তাবিত গণহত্যার মূল সংজ্ঞা জাতিসংঘে পরবর্তীতে গ্রহণকৃত সংজ্ঞার চেয়ে অধিক বিস্তৃত ছিল; তিনি গণহত্যাকে "জাতীয় গোষ্ঠীর জীবনের মৌলিক ভিত্তিসমূহের ধ্বংস" হিসেবে বর্ণনা করেন। এতে অন্তর্ভুক্ত হয় এমন কার্যকলাপ যা "জাতীয় গোষ্ঠীর রাজনৈতিক ও সামাজিক প্রতিষ্ঠান, সংস্কৃতি, ভাষা, জাতীয় অনুভূতি, ধর্ম এবং অর্থনৈতিক অস্তিত্বের পতন" ঘটায়। বিশেষজ্ঞদের সংজ্ঞা বিভিন্ন হলেও তিনটি সাধারণ বিষয় রয়েছে: "সহিংসতা বা অন্য যে কোনো পদক্ষেপ উদ্দেশ্যপ্রণোদিত, সংগঠিত, ধারাবাহিক এবং ব্যাপক পরিসরে হতে হবে", নৃশংসতা একটি সনাক্তযোগ্য গোষ্ঠীর বিরুদ্ধে পরিচালিত হয়, এবং "অপরাধী এমন পদক্ষেপ নেয় যাতে নির্দিষ্ট অঞ্চলে সেই গোষ্ঠীর বেঁচে থাকা বা পুনরুৎপাদন রোধ করা যায়"। গণহত্যার প্রচলিত ধারণা মূলত ইহুদি গণহত্যার আদর্শ উদাহরণ হিসেবে গ্রহণ করে এবং এটিকে রাজনৈতিক কারণে নয়, বরং জাতিগত পরিচয়ের জন্য নিরীহ ভুক্তভোগীদের লক্ষ্যবস্তু হিসেবে বোঝানো হয়। জাতিগত নিধনকে প্রায়শই অপরাধের চরম শিখর হিসেবে বিবেচনা করা হয়, অন্যান্য নিষ্ঠুরতার চেয়েও ভয়াবহ, যা অন্য কোনো নৃশংসতায় সমান সংখ্যক বেসামরিক মানুষের মৃত্যু ও ধ্বংস সাধিত হলেও তার চেয়েও অধিকতর জঘন্য। 
### ন্যূনতম সংখ্যক নির্যাতিতরা
প্রযোজ্য আইনে নির্যাতিতদের ন্যূনতম সংখ্যা নির্ধারণের প্রয়োজন নেই। গণহত্যা কনভেনশন বা আন্তর্জাতিক ন্যায়বিচার আদালতের বিচারব্যবস্থায়ও গণহত্যা প্রমাণের জন্য নির্যাতিতদের কোনো ন্যূনতম সংখ্যা প্রয়োজন হয় না। বরং, কোনো গোষ্ঠীর "যুক্তিসঙ্গতভাবে উল্লেখযোগ্য সংখ্যা" বা "গোষ্ঠীর একটি উল্লেখযোগ্য অংশ, যেমন তার নেতৃত্ব"-এর বিরুদ্ধে যোগ্য অপরাধ সংঘটিত হলে গণহত্যা প্রতিষ্ঠিত হয়।‌ গাম্বিয়া বনাম মিয়ানমার রোহিঙ্গা গণহত্যা মামলায়, ফ্রান্স ও যুক্তরাজ্য (অন্যান্যদের মধ্যে) নিশ্চিত করে যে "নিহত নির্যাতিতদের সংখ্যা" মূল্যায়নের মূল বিবেচ্য বিষয় নয়। কারণ "পরিস্থিতি এমন হতে পারে যে অপরাধী দ্রুততম বা সরাসরি ধ্বংসের পন্থা অবলম্বন করতে পারে না বা সেভাবে সিদ্ধান্ত নেয় না।"
## গণহত্যামূলক কর্মকাণ্ড

### প্রত্যক্ষ হত্যা

১৮ নভেম্বর ২০২৩-এ প্রকাশিত ইউরো-মেডিটেরানিয়ান মানবাধিকার পর্যবেক্ষণকারী সংস্থার একটি প্রতিবেদনে গাজায় ইসরায়েলের কর্মকাণ্ডকে গণহত্যা বলা হয়েছে। প্রতিবেদনে উল্লেখ করে যে, গাজায় ১৫,২৭১ জন ফিলিস্তিনি নিহত, ৩২,৩১০ জন আহত এবং আনুমানিক ৪১,৫০০ জন নিখোঁজ রয়েছেন। বিভিন্ন সংবাদ ও একাডেমিক সূত্রে প্রকাশিত হালনাগাদ প্রতিবেদনে বলা হয়েছে, ২০২৩ সালের ডিসেম্বর পর্যন্ত গাজায় কমপক্ষে ২০,০০০ ফিলিস্তিনি নিহত হয়েছেন, যার মধ্যে প্রায় ৭০ শতাংশই নারী ও শিশু। ১৪ জানুয়ারি ২০২৪ পর্যন্ত, গাজায় ইসরায়েলের আক্রমণের ১০০ দিন পূর্ণ হলে, ২৩,৯০০ জনেরও বেশি মানুষের নিহত হওয়ার বিষয়টি নিশ্চিত করা হয়। ১০ মে নাগাদ নিহতের সংখ্যা ৩৫,০০০ ছাড়িয়েছে, যাদের এক তৃতীয়াংশের পরিচয় নিশ্চিত হয়নি, এবং ১০,০০০-এরও বেশি মৃতদেহ ধ্বংসাবশেষের নিচে চাপা পড়ে থাকার আশঙ্কা করা হচ্ছে। প্রথম তিন সপ্তাহের মধ্যে, গাজায় ইসরায়েলের আক্রমণে নিহত শিশুদের সংখ্যা ২০১৯ সালের পর যেকোনো বছর বিশ্বের সব সংঘাতপূর্ণ অঞ্চলে নিহত শিশুদের মোট সংখ্যার চেয়েও বেশি। ডিসেম্বর ২০২৩ পর্যন্ত ৫২,০০০-এরও বেশি মানুষ আহত হয়, এবং মে ২০২৪ নাগাদ এ সংখ্যা ৭৭,৭০০-এর বেশি হয়ে যায়।
### পরোক্ষ মৃত্যু

রাশা খতিব, মার্টিন ম্যাকি এবং সেলিম ইউসুফ প্রখ্যাত চিকিৎসা সাময়িকী *দ্য ল্যানসেটের* চিঠিপত্র অংশে আসন্ন মাস ও বছরগুলোতে সংঘাতের ফলস্বরূপ সম্ভাব্য পরোক্ষ মৃত্যুর একটি আনুমানিক সংখ্যা প্রকাশ করেন। সংঘাতের তীব্রতা, স্বাস্থ্যসেবা অবকাঠামোর ধ্বংস, খাদ্য, পানি, আশ্রয় এবং বেসামরিক নাগরিকদের পালিয়ে যাওয়ার জন্য নিরাপদ স্থানের অভাব এবং ইউএনআরডব্লিউএর তহবিলে হ্রাস পাওয়ায় রোগের কারণে ফিলিস্তিনিদের পরোক্ষ মৃত্যুর সংখ্যা অনেক বেশি হতে পারে বলে আশঙ্কা করা হচ্ছে। অন্যান্য সংঘাতের দৃষ্টান্ত ব্যবহার করে, তারা অনুমান করেন যে গাজায় সংঘাত সংশ্লিষ্ট মোট মৃত্যুর সংখ্যা সম্ভবত প্রকাশিত মৃতের সংখ্যার ৩ থেকে ১৫ গুণ বেশি হবে। প্রকাশিত মৃতের সংখ্যাকে পাঁচ দিয়ে গুণ করে, তারা যুক্তি দেন যে একটি সংযত অনুমান অনুসারে "গাজার বর্তমান সংঘাতে ১ লক্ষ ৮৬ হাজার বা তারও বেশি মানুষের মৃত্যু হতে পারে।" স্পাগাট লেখেন যে তাদের এই অনুমানের "কোনো শক্ত ভিত্তি নেই এবং তা অবিশ্বাস্য।" তা সত্ত্বেও, স্পাগাট স্বীকার করেন যে "এই বিষয়টি উল্লেখ করা ন্যায্য যে সমস্ত মৃত্যুই সরাসরি সহিংসতা থেকে ঘটবে না" এবং গাজার মৃতের সংখ্যাকে "অবাক করার মতো বেশি" বলে অভিহিত করেন।

৭ই অক্টোবর ২০২৩ সাল থেকে গাজায় কর্মরত ৯৯ জন মার্কিন স্বাস্থ্যকর্মীর ২রা অক্টোবরের ২০২৪ সালে রাষ্ট্রপতি জো বাইডেন, উপরাষ্ট্রপতি কমলা হ্যারিস এবং অন্যান্যদের কাছে লেখা এক চিঠিতে বলা হয়, প্রাপ্ত তথ্যের ভিত্তিতে সবচেয়ে সংযত অনুমান হলো, গাজায় কমপক্ষে ৬২ হাজার ৪১৩ জন মানুষ অনাহারে মারা যান (মার্কিন যুক্তরাষ্ট্র অর্থায়িত *ইন্টিগ্রেটেড ফুড সিকিউরিটি ফেজ ক্লাসিফিকেশন* দ্বারা নির্ধারিত অনাহারের মানদণ্ডের উপর ভিত্তি করে), যাদের মধ্যে অধিকাংশই শিশু, এবং দীর্ঘস্থায়ী রোগের চিকিৎসার অভাবে কমপক্ষে ৫ হাজার জন মানুষ মারা যান।
### অনাহার ও অবরোধ

### পরিকল্পিতভাবে বেসামরিক স্থাপনার ধ্বংস

### স্বাস্থ্যসেবাকে লক্ষ্য করে হামলা

২০২৩ সালের ৭ অক্টোবর থেকে আইডিএফের বিরুদ্ধে নির্বিচারে গণগ্রেপ্তার ও আটকের অভিযোগ রয়েছে; নিরস্ত্র ফিলিস্তিনি বন্দি, চিকিৎসক ও শ্রমিকদের বিচারবহির্ভূত হত্যা; অঙ্গহানি, মৃত্যু, অগ্নিসংযোগ ও ধর্ষণের হুমকি দেয়া; এবং আইনি অভিযোগ ছাড়াই আটক ফিলিস্তিনিদের নির্যাতন করা। কয়েক ডজন স্কুল ও হাসপাতালের বিরুদ্ধে মাত্রাতিরিক্ত বল প্রয়োগের অভিযোগও উঠেছে; চুরি; নিহত ফিলিস্তিনিদের উপর নিষ্ঠুর অহেতুক অবমাননা ও অঙ্গচ্ছেদ; এবং হামাসের বাহিনী ও বেসামরিক নাগরিকদের মধ্যে কোনো বা অপর্যাপ্ত পার্থক্য না করার জন্য। বিভিন্ন সাংস্কৃতিক ও শিক্ষাপ্রতিষ্ঠানকে লক্ষ্য করে ধ্বংস করা এবং সাদা ফসফরাসের মতো অস্বাভাবিক অস্ত্র ব্যবহার করাও গণহত্যার কাজ হিসেবে উল্লেখযোগ্য।

নভেম্বর ২০২৩ সালে, রাজ সেগাল  তিনটি ক্রিয়াকলাপের বিস্তারিত বর্ণনা করেন, যা আইডিএফ দ্বারা পরিচালিত এবং গণহত্যামূলক প্রকৃতির: হত্যাকাণ্ড, গুরুতর শারীরিক ক্ষতি সাধন এবং ফিলিস্তিনিদের অস্তিত্ব ধ্বংস করার জন্য কৌশলগতভাবে পরিকল্পিত পদক্ষেপের বাস্তবায়ন।প্রমাণ হিসেবে, তিনি আইডিএফকে পূর্ণাঙ্গ যুদ্ধের কৌশল অবলম্বনের অভিযোগ করেন, যা গাজার বিশাল এলাকা ধ্বংস এবং জরুরি পণ্যের উপর কঠোর অবরোধ আরোপের মাধ্যমে প্রকাশ পায়।

২০২৪ সালের ২৬ ফেব্রুয়ারি, হিউম্যান রাইটস ওয়াচ এবং অ্যামনেস্টি ইন্টারন্যাশনাল উভয়ই একটি বিবৃতিতে ঘোষণা করে যে, ইসরায়েল গাজায় ত্রাণ প্রবেশে বাধা দিয়ে গণহত্যা রোধে আন্তর্জাতিক বিচার আদালতের ২৬ জানুয়ারির রায় মেনে চলতে ব্যর্থ হয়েছে। উভয় বিবৃতিতে গাজার ১৬ বছরের দীর্ঘ অবরোধের কথা উল্লেখ করা হয়, যা ৯ অক্টোবর থেকে তীব্রতর হয়েছে। রিফিউজিস ইন্টারন্যাশনালের একটি প্রতিবেদনে দেখা গেছে যে, ইসরায়েল "ধারাবাহিকভাবে এবং ভিত্তিহীনভাবে গাজার অভ্যন্তরে ত্রাণ তৎপরতা বাধাগ্রস্ত করেছে"। ইতিহাসবিদ মেলানিয়া ট্যানিয়েলিয়ান যুক্তি দেন যে, গণহত্যার পদ্ধতি হিসেবে দারিদ্র্য, দুর্ভিক্ষ এবং অবরোধকে ব্যাপক বোমা হামলার সঙ্গে একইভাবে গুরুত্ব দেওয়া উচিত। তিনি এ. ডির্ক মোজেসের আহ্বানের প্রতি ইঙ্গিত করেন যাতে জনসংখ্যার ধ্বংসের ক্ষেত্রে কম নাটকীয় সহিংসতার দিকগুলো উপেক্ষা না করা হয়, এবং আরও একাধিক গণহত্যার কথা তুলে ধরেন যেখানে দুর্ভিক্ষ এবং অনাহারকে ধ্বংসের পদ্ধতি হিসাবে ব্যবহার করা হয়েছিল।এপ্রিলে প্রকাশিত এক প্রতিবেদনে, বি'ৎসেলেম এই দুর্ভিক্ষকে ' উদ্দেশ্যপ্রণোদিত  ও সচেতন ইসরায়েলি নীতির ফসল' বলে অভিহিত করেন।

২০২৩ সালের অক্টোবর মাসে, বিশ্ব খাদ্য কর্মসূচি গাজার খাদ্য সরবরাহ সংকট সম্পর্কে সতর্কবার্তা দেয়, এবং ডিসেম্বরে, জাতিসংঘের সঙ্গে যৌথভাবে, তারা জানায় যে গাজার অর্ধেকেরও বেশি মানুষ "অনাহারে" রয়েছে, এবং দশ জনের মধ্যে নয় জনেরও বেশি মানুষ প্রতিদিন খাবার পাচ্ছে না; এবং ৪৮% লোক "চরম ক্ষুধায়" ভুগছেন।

### স্বাস্থ্যকর্মীদের হত্যা
২০২৫ সালের মার্চ মাসে, জাতিসংঘ জানিয়েছে যে গাজায় অন্তত ১,০৬০ জন স্বাস্থ্যকর্মী নিহত হয়েছেন। এই সংখ্যা ফিলিস্তিন রেড ক্রিসেন্ট সোসাইটি (PRCS), ফিলিস্তিন সিভিল ডিফেন্স, জাতিসংঘের কর্মী এবং স্বাস্থ্য মন্ত্রণালয়ের কর্মীদের অন্তর্ভুক্ত।

২০২৫ সালের ২৩ মার্চ রাতে গাজা উপত্যকার দক্ষিণাঞ্চলীয় রাফাহ শহরের কাছে ইসরায়েলি সেনাবাহিনীর গুলিতে ১৫ জন জরুরি সেবাকর্মী নিহত হন। নিহতরা ফিলিস্তিন রেড ক্রিসেন্ট সোসাইটি (পিআরসিএস), জাতিসংঘের একটি গাড়ি এবং গাজার সিভিল ডিফেন্সের একটি ফায়ার ট্রাক নিয়ে সহায়তা কার্যক্রমে অংশ নিচ্ছিলেন। ইসরায়েলি সেনাবাহিনী প্রথমে দাবি করে যে, এই গাড়িগুলো আলো বা ফ্ল্যাশিং লাইট ছাড়াই সন্দেহজনকভাবে এগিয়ে আসছিল। তবে নিহত এক প্যারামেডিকের মোবাইল ফোনে ধারণ করা ভিডিওতে দেখা যায়, গাড়িগুলোতে আলো ছিল এবং তারা আহতদের সাহায্য করতে যাচ্ছিল। পরবর্তীতে ইসরায়েলি সেনাবাহিনী স্বীকার করে যে, এই ঘটনায় তাদের সেনারা ভুল করেছে।
### জোরপূর্বক বাস্তুচ্যুতি

### ধর্মীয় ও সাংস্কৃতিক স্থানের ধ্বংস

### যোগাযোগবিহীন আটক, নির্যাতন এবং যৌন সহিংসতা

ইসরায়েলের বিরুদ্ধে নির্বিচারে ব্যাপক ধরপাকড় ও আটকের অভিযোগ উঠে এবং অঙ্গচ্ছেদের হুমকি, মৃত্যু, অগ্নিসংযোগ ও ধর্ষণের হুমকি দেওয়ার প্রমাণ নথিভুক্ত করা হয়; এবং কোনো আইনি অভিযোগ ছাড়াই আটক ফিলিস্তিনিদের নির্যাতনের প্রমাণও পাওয়া যায়।

আগস্ট ২০২৪ সালে, জাতিসংঘের মানবাধিকার বিষয়ক হাইকমিশনারের কার্যালয় (ইউএন ওএইচসিএইচআর) সদে তাইমান বন্দিশিবিরে আটক ফিলিস্তিনিদের কাছ থেকে বন্দীদের উপর ধর্ষণ ও যৌন নিপীড়নের সাক্ষ্য পাওয়ার কথা জানান। লেমকিন ইনস্টিটিউট এই প্রকার এবং অন্যান্য অনুরূপ প্রতিবেদনকে "গণহত্যার প্রেক্ষাপটে যৌন সহিংসতার ব্যবহার" অথবা একটি নির্দিষ্ট জনগোষ্ঠীকে নির্মূলের উদ্দেশ্যে যৌন সহিংসতাকে হাতিয়ার হিসেবে প্রয়োগের প্রমাণ হিসেবে গণ্য করে।

অ্যামনেস্টি তাদের ২০২৪ সালের ডিসেম্বর মাসের প্রতিবেদনে উল্লেখ করে যে ইসরায়েলি কারাগারগুলোর অভ্যন্তরে নির্যাতনের ধরণ "গাজার ফিলিস্তিনিদের পদ্ধতিগত অমানবিকীকরণ এবং মানসিক ও শারীরিক নির্যাতনের উপর আলোকপাত করে এবং আচরণের ধরণ থেকে গণহত্যার অভিপ্রায় অনুমানের ক্ষেত্রে এটি বিবেচনায় নেওয়া যেতে পারে।"

ফেব্রুয়ারী ২০২৫ পর্যন্ত, ইসরায়েল কর্তৃক আটককৃত গাজার স্বাস্থ্যকর্মীর সংখ্যা কমপক্ষে ১৬০ বলে ধারণা করা হয়। এছাড়াও, গাজার বিভিন্ন হাসপাতাল থেকে ধরে নিয়ে যাওয়ার পর আরও ২৪ জন স্বাস্থ্যকর্মী এখনো পর্যন্ত নিখোঁজ রয়েছেন। আল-শিফা হাসপাতালের পরিচালক মোহাম্মদ আবু সেলমিয়া, যিনি সাত মাস আটক থাকার পর কোনো অভিযোগ ছাড়াই মুক্তি পান, তিনি তার মুখোমুখি হওয়া অনেক নির্যাতনের বিস্তারিত বর্ণনা দেন এবং বলেন যে ইসরায়েলি কারাগারগুলোতে "নির্যাতন ছাড়া কোনো দিন যায় না।"

মার্চ ২০২৫ সালে, জাতিসংঘের বিশেষজ্ঞরা জানান যে তারা জানতে পেরেছেন ইসরায়েল সুপরিকল্পিতভাবে নারীদের স্বাস্থ্যসেবা কেন্দ্রগুলোকে লক্ষ্যবস্তু বানিয়ে ধ্বংস করে এবং যৌন সহিংসতাকে যুদ্ধের কৌশল হিসেবে ব্যবহার করে, যার মাধ্যমে তারা ফিলিস্তিনিদের বিরুদ্ধে গণহত্যার মতো কাজ করে।
## গণহত্যামূলক অভিপ্রায়

## আইনি কার্যক্রম
### আন্তর্জাতিক বিচার আদালতে আবেদন

## রাজনৈতিক সংগঠন ও সরকারের বিবৃতি
### বিশ্ব নেতৃবৃন্দ ও সরকারসমূহ

### জনমত
#### কানাডা ও যুক্তরাষ্ট্র
জুন ২০২৫-এ প্রকাশিত লেজার সমীক্ষা অনুসারে, ৪৯% কানাডিয়ান এবং ৩৮% আমেরিকান এই মতের সাথে একমত যে, "ইসরায়েল গাজা উপত্যকায় গণহত্যা চালাচ্ছে"।
#### ইউরোপ
এপ্রিল ২০২৪-এ প্রকাশিত ইউগভ পিএলসির একটি জনমত সমীক্ষা অনুসারে, ৪৬% সুইডিশ, ৪৩% বেলজিয়ান, ৩৪% ফরাসি এবং ৩৩% জার্মান এই মতের সাথে একমত যে, "ইসরায়েল গাজায় ফিলিস্তিনিদের বিরুদ্ধে গণহত্যা চালাচ্ছে"। জুন ২০২৫-এ জার্মানির একটি জনমত সমীক্ষায়, ৭৩% মানুষ এই দাবির মধ্যে "কিছু সত্যতা" আছে বলে মনে করেন যে, ইসরায়েল গণহত্যা চালাচ্ছে।

মে ২০২৪-এ প্রকাশিত এলকানো রয়্যাল ইনস্টিটিউটের একটি সমীক্ষা অনুসারে, ৭১% স্প্যানিশ ইসরায়েলের কার্যকলাপকে গণহত্যা বলে মনে করেন। জুন ২০২৫-এ প্রকাশিত ইতালীয় টেকনে সমীক্ষা অনুসারে, ৫০% উত্তরদাতা বলেন যে, গাজায় ইসরায়েলের সামরিক অভিযানকে "গণহত্যা হিসাবে সংজ্ঞায়িত করা যেতে পারে"। মাত্র ১৫% ইসরায়েলের প্রতিক্রিয়াকে আনুপাতিক বলে মনে করেন।

জুন ২০২৫-এ পরিচালিত একটি ব্রিটিশ জনমত সমীক্ষায় অনুসারে, ৫৫% মানুষ গাজায় ইসরায়েলের যুদ্ধের বিরোধিতা করেন, এবং এই বিরোধিতাকারীদের মধ্যে ৮২% বিশ্বাস করেন যে ইসরায়েল গণহত্যা চালাচ্ছে।
#### ইসরায়েল
জানুয়ারি ২০২৪-এ তেল আবিব বিশ্ববিদ্যালয়  পরিচালিত ইসরায়েলি ইহুদিদের একটি সমীক্ষা অনুসারে, ৫১% মনে করেন আইডিএফ গাজায় পর্যাপ্ত পরিমাণ শক্তি ব্যবহার করছে, আর ৪৩% বিশ্বাস করেন যে তারা যথেষ্ট শক্তি ব্যবহার করছে না।

ফেব্রুয়ারি ২০২৪-এ ইসরায়েল ডেমোক্রেসি ইনস্টিটিউট পরিচালিত ইসরায়েলিদের একটি সমীক্ষা অনুসারে, ৬৮% মানুষ গাজায় সমস্ত আন্তর্জাতিক সাহায্য প্রবেশে বাধা দেওয়ার পক্ষে সমর্থন জানান।

ইসরায়েলি লেখক গিডিওন লেভি বলেন:

মার্চ ২০২৫-এ ইসরায়েলি ইহুদিদের মধ্যে পরিচালিত একটি জনমত সমীক্ষা অনুসারে, ৮২% ব্যক্তি গাজার বাসিন্দাদের জোরপূর্বক বিতাড়নের পক্ষে মত দেন। একই সমীক্ষায়, "শত্রু শহর জয় করার সময়, আইডিএফ কি যিহোশূয়র নেতৃত্বে ইসরায়েলিদের জেরিকো জয়ের মতো কাজ করবে, অর্থাৎ এর সমস্ত বাসিন্দাকে হত্যা করবে?" — এই প্রশ্নে ৪৭% উত্তরদাতা সম্মত হন।

## সাংস্কৃতিক আলোচনা

গাজা উপত্যকায় ইসরায়েলি সামরিক পদক্ষেপকে ফিলিস্তিনি জনগণের বিরুদ্ধে গণহত্যা হিসেবে চিহ্নিত করা একটি বিতর্কিত বিষয় হয়ে উঠেছে। তারকা, ক্রীড়াবিদ, বুদ্ধিজীবী, সমাজকর্মী, সাংস্কৃতিক প্রতিষ্ঠান এবং সাধারণ মানুষ গাজার ঘটনাপ্রবাহ নিয়ে নিজেদের মতামত দিচ্ছেন, পাশাপাশি এই ঘটনাগুলোকে গণহত্যার দৃষ্টিকোণ থেকে দেখার সাংস্কৃতিক ও সামাজিক প্রভাব নিয়েও আলোচনা চলছে।
## উত্তরাধিকার
থাম্ব|পৃথিবীর কোটি কোটি মানুষ ইসরায়েলের কর্মকাণ্ডের বিরুদ্ধে প্রতিবাদ করেছে, যাদের অনেকেই স্পষ্টভাবে গণহত্যার স্বীকৃতি ও তার অবসানের দাবি তুলেছে।
## আরও দেখুন
*ইরান–ফিলিস্তিন সম্পর্ক
*ইসরায়েল-দখলকৃত অঞ্চলসমূহ
*ইসরায়েল–হামাস যুদ্ধ
*ইসরায়েলি-ফিলিস্তিনি সংঘাত
*ইসরায়েল–ফিলিস্তিন সংঘাতে শিশু
*ইসরায়েলের রাজধানী হিসেবে জেরুসালেমকে মার্কিন যুক্তরাষ্ট্রের স্বীকৃতি

## তথ্যসূত্র
### টীকা

### উদ্ধৃতি

## বহিঃসংযোগ
*

বিষয়শ্রেণী:সমসাময়িক ঘটনা
বিষয়শ্রেণী:গাজা
বিষয়শ্রেণী:ইসরায়েলি-ফিলিস্তিনি সংঘাত
বিষয়শ্রেণী:গণহত্যা
বিষয়শ্রেণী:২০২৪-এ ইসরাইল
বিষয়শ্রেণী:এশিয়ায় পরিকল্পিত গণহত্যা
বিষয়শ্রেণী:ভাষা সংক্রান্ত বিরোধ
বিষয়শ্রেণী:কাজ চলছে